
Grozījumi Ministru kabineta 2016. gada 2. augusta noteikumos Nr. 518 "Noteikumi par sēklas kapitāla, sākuma kapitāla un izaugsmes kapitāla fondiem saimnieciskās darbības veicēju izveides, attīstības un konkurētspējas veicināšanai"
Izdoti saskaņā ar Eiropas Savienības struktūrfondu un
Kohēzijas fonda 2014.–2020. gada plānošanas perioda
vadības likuma 20. panta 14. punktu un
Attīstības finanšu institūcijas likuma 12. panta ceturto daļu
· Izdarīt Ministru kabineta 2016. gada 2. augusta noteikumos Nr. 518 "Noteikumi par sēklas kapitāla, sākuma kapitāla un izaugsmes kapitāla fondiem saimnieciskās darbības veicēju izveides, attīstības un konkurētspējas veicināšanai" (Latvijas Vēstnesis, 2016, 154. nr.; 2018, 7., 90. nr.; 2020, 175. nr.; 2022, 49., 121. nr.) šādus grozījumus:
· 1. Izteikt 3. punktu šādā redakcijā:
· "3. Pieejamais finansējums pasākuma īstenošanai ir 57 000 000 euro, tai skaitā:
· 3.1. Eiropas Reģionālās attīstības fonda finansējums 29 200 000 euro  ar iespēju mainīt, palielināt vai samazināt Eiropas Reģionālās attīstības fonda finansējumu, nepārsniedzot kopējo Eiropas Reģionālās attīstības fonda finansējumu 3.1.1. specifiskajam atbalsta mērķim un 3.1.2. specifiskajam atbalsta mērķim, kas pieejams fondu fondā saskaņā ar Ministru kabineta 2016. gada 1. marta noteikumu Nr. 118 "Noteikumi par finanšu instrumentu un fondu fonda īstenošanas kārtību darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs" pasākumu, 3.1.2. specifiskā atbalsta mērķa "Palielināt straujas izaugsmes komersantu skaitu" pasākumu un 13.1.1. specifiskā atbalsta mērķa "Atveseļošanas pasākumi ekonomikas nozarē" 13.1.1.1. pasākuma "MVU izveide un attīstība" ieviešanai" (turpmāk – noteikumi Nr. 118) 3.1. apakšpunktu un 3.2.apakšpunktu;
· 3.2. atmaksātais publiskais finansējums līdz 27 800 000 euro, kuru veido darbības programmas "Uzņēmējdarbība un inovācijas" papildinājuma:
· 3.2.1. 2.2.1.1. aktivitātē "Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos" gūto atmaksu publiskā finansējuma daļa 11 588 000 euro apmērā;
· 3.2.2. 2.2.1.3. aktivitātē “Garantijas komersantu konkurētspējas uzlabošanai” gūto atmaksu publiskā finansējuma daļa 8 657 000 euro apmērā;
· 3.2.3. 2.2.1.4.2. apakšaktivitātē "Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai" gūto atmaksu publiskā finansējuma daļa 4 555 000 euro apmērā;
· 3.2.4. akciju sabiedrības "Attīstības finanšu institūcija Altum" (turpmāk – sabiedrība Altum) pašu kapitālā pieejamais nacionālais publiskais finansējums 3 000 000 euro apmērā, kas veidojies no valsts budžeta (piešķirts 2.2.1.3. aktivitātes "Garantijas komersantu konkurētspējas uzlabošanai" ietvaros) brīvo līdzekļu izvietošanas, un šā finansējuma atmaksātais finansējums."
· 2. Izteikt 14. punktu šādā redakcijā:
· "14. Finanšu starpnieki pārvalda sēklas kapitāla, sākuma kapitāla un izaugsmes kapitāla fondus, pamatojoties uz komerciāliem principiem saskaņā ar Komisijas regulas Nr. 651/2014 21. panta 13., 14., 15., 16. un 17. punktā minētajiem nosacījumiem. "
· 3. Izteikt 15. punktu šādā redakcijā:
· "15. Katra sēklas kapitāla, sākuma kapitāla un izaugsmes kapitāla fonda ietvaros visus ieņēmumus, kas gūti no sēklas kapitāla, sākuma kapitāla un izaugsmes kapitāla ieguldījumu portfeļa realizēšanas, secīgi sadala, ievērojot Komisijas regulas Nr. 651/2014 21. panta 10. punktu, šādā secībā:
· 15.1. proporcionāli starp sēklas kapitāla, sākuma kapitāla un izaugsmes kapitāla fonda dalībniekiem, tai skaitā sabiedrību Altum, līdz tie saņem atpakaļ savus ieguldījumus attiecīgajā fondā, kas izmantoti sēklas kapitāla, sākuma kapitāla un izaugsmes kapitāla ieguldījumu veikšanai un vadības maksas samaksai;
· 15.2. proporcionāli starp sēklas kapitāla, sākuma kapitāla un izaugsmes kapitāla fonda dalībniekiem, tai skaitā sabiedrību Altum, līdz tie saņem 6 % gadā no saviem ieguldījumiem attiecīgajā fondā, kas izmantoti sēklas kapitāla, sākuma kapitāla un izaugsmes kapitāla ieguldījumu veikšanai un vadības maksas samaksai;
· 15.3. atlikušos ieņēmumus starp privātajiem sēklas kapitāla, sākuma kapitāla un izaugsmes kapitāla fondu dalībniekiem, vismaz 20 % paredzot finanšu starpniekam."
· 4. Izteikt 17. punktu šādā redakcijā:
· "17. Sēklas kapitāla, sākuma kapitāla un izaugsmes kapitāla ieguldījumus (tai skaitā turpmākos ieguldījumus) saimnieciskās darbības veicējos veic saskaņā ar Komisijas regulas Nr. 651/2014 21. panta 3. punkta un 4.punktā minētajiem nosacījumiem."
· 5. Izteikt 19. punktu šādā redakcijā:
· "19. Finanšu starpnieki lēmumu par saimnieciskās darbības veicēju sēklas kapitāla, sākuma kapitāla un izaugsmes kapitāla ieguldījumu piešķiršanu pieņem, pamatojoties uz saimnieciskās darbības veicēja investīciju projekta dzīvotspējas izvērtējumu un ieguldījuma izejas stratēģiju saskaņā ar Komisijas regulas Nr. 651/2014 21. panta 15. punktā noteiktajām prasībām."
· 6. Izteikt 19.1 punktu šādā redakcijā:
· "19.1 Par atbalsta piešķiršanas brīdi uzskata dienu, kad pieņemts lēmums par atbalsta piešķiršanu. Lēmumu par atbalsta piešķiršanu saskaņā ar Komisijas regulu Nr. 651/2014 var pieņemt līdz šīs regulas darbības beigām. Ja atbalsts tiek piešķirts atbilstoši šo noteikumu 25.1 punktam, lēmumu par atbalsta piešķiršanu saskaņā ar Eiropas Komisijas 2013. gada 18. decembra regulu Nr. 1407/2013 par Līguma par Eiropas Savienības darbību 107. un 108. panta piemērošanu de minimis atbalstam (turpmāk - Komisijas regula Nr. 1407/2013) var pieņemt līdz šīs regulas darbības beigām."
· 7. Izteikt 20.1. apakšpunktu šādā redakcijā:
· "20.1. Komisijas regulas Nr. 651/2014 1. pielikumā minētajai sīkā (mikro), mazā un vidējā saimnieciskās darbības veicēja definīcijai (turpmāk - MVU grupas līmenis);".
· 8. Izteikt 20.2. apakšpunktu šādā redakcijā:
· "20.2. Komisijas regulas Nr. 651/2014 21. panta 3. punktā noteiktajām prasībām MVU grupas līmenī."
· 9. Izteikt 24. punktu šādā redakcijā:
· "24. Sēklas kapitāla, sākuma kapitāla un izaugsmes kapitāla ieguldījumu veic kā pašu kapitāla ieguldījumu saskaņā ar Komisijas regulas Nr. 651/2014 2. panta 74. punktu vai kvazikapitāla ieguldījumu saskaņā ar Komisijas regulas Nr. 651/2014 2. panta 66. punktu un 21. panta 17. punktu."
· 10. Izteikt 25. punktu šādā redakcijā:
· "25. Kopējais privāto ieguldītāju līdzfinansējuma apmērs sēklas kapitāla, sākuma kapitāla un izaugsmes kapitāla ieguldījuma līmenī saimnieciskās darbības veicējā atbilst Komisijas regulas Nr. 651/2014 21. panta 12. punktā noteiktiem nosacījumiem:
· 25.1. atbalstam, kas sniegts no Eiropas Reģionālās attīstības fonda finansējuma:
· 25.1.1. 10 % no riska finansējuma ieguldījuma, kas sniegts Komisijas regulas 651/2014 21.panta 3. punkta a) apakšpunktā minētajiem saimnieciskās darbības veicējiem;
· 25.1.2. 20 % no riska finansējuma ieguldījumiem, kas sniegti Komisijas regulas 651/2014 21.panta 3. punkta b) apakšpunktā minētajiem saimnieciskās darbības veicējiem;
· 25.1.3. 30 % no riska finansējuma ieguldījumiem, kas nodrošināti Komisijas regulas 651/2014 21.panta 3. punkta c) apakšpunktā minētajiem saimnieciskās darbības veicējiem, un turpmākiem riska finansējuma ieguldījumiem saimnieciskās darbības veicējos pēc Komisijas regulas 651/2014 21.panta 3. punkta b) apakšpunktā minētā atbilstības perioda beigām;
· 25.2. Atbalstam, kas sniegts no atmaksu finansējuma Latvijā līdz 2027.gada 31.decembrim, ievērojot šo noteikumu 19.1 punktā noteikto regulu darbības laiku:
· 25.2.1. 10 % no riska finansējuma ieguldījuma, kas sniegts Komisijas regulas 651/2014 21.panta 3. punkta a) apakšpunktā minētajiem saimnieciskās darbības veicējiem;
· 25.2.2. 20 % no riska finansējuma ieguldījumiem, kas sniegti Komisijas regulas 651/2014 21.panta 3. punkta b) apakšpunktā minētajiem saimnieciskās darbības veicējiem;
· 25.2.3. 30 % no riska finansējuma ieguldījumiem, kas nodrošināti Komisijas regulas 651/2014 21.panta 3. punkta c) apakšpunktā minētajiem saimnieciskās darbības veicējiem, un turpmākiem riska finansējuma ieguldījumiem saimnieciskās darbības veicējos pēc Komisijas regulas 651/2014 21.panta 3. punkta b) apakšpunktā minētā atbilstības perioda beigām.
· 25.3. Atbalstam, kas sniegts no atmaksu finansējuma ārpus Latvijas vai kas sniegts Latvijā no 2028.gada 1.janvāra, ievērojot šo noteikumu 19.1  punktā noteikto regulu darbības laiku:
· 25.3.1. 10 % no riska finansējuma ieguldījuma, kas sniegts Komisijas regulas 651/2014 21.panta 3. punkta a) apakšpunktā minētajiem saimnieciskās darbības veicējiem;
· 25.3.2. 40 % no riska finansējuma ieguldījumiem, kas sniegti Komisijas regulas 651/2014 21.panta 3. punkta b) apakšpunktā minētajiem saimnieciskās darbības veicējiem;
· 25.3.3. 60 % no riska finansējuma ieguldījumiem, kas nodrošināti Komisijas regulas 651/2014 21.panta 3. punkta c) apakšpunktā minētajiem saimnieciskās darbības veicējiem, un turpmākiem riska finansējuma ieguldījumiem saimnieciskās darbības veicējos pēc Komisijas regulas 651/2014 21.panta 3. punkta b) apakšpunktā minētā atbilstības perioda beigām."
· 11. Papildināt ar 25.1 punktu šādā redakcijā:
· "25.1 Tikai gadījumos, ja saimnieciskās darbības veicējs neatbilst šo noteikumu 20.2. apakšpunktā noteiktajām prasībām, tad atbalstu var piešķirt kā de minimis atbalstu atbilstoši Komisijas regulas Nr. 651/2014 21. panta 18. punktam, ievērojot, ka:
· 25.11. jāizpilda nosacījumi, kas paredzēti Komisijas regulā Nr. 1407/2013. Par atbalsta piešķiršanas brīdi uzskata dienu, kad pieņemts lēmums par atbalsta piešķiršanu. Atbalstu vienam vienotam uzņēmumam piešķir, nepārsniedzot Komisijas regulas Nr. 1407/2013 3. panta 2. punktā noteikto de minimis atbalsta maksimālo apmēru, kā arī ievērojot Komisijas regulas Nr. 1407/2013 8. panta nosacījumus uzņēmumu apvienošanās vai iegādes gadījumā un Komisijas regulas Nr. 1407/2013 9. panta nosacījumus uzņēmuma sadalīšanas gadījumā. Šo noteikumu izpratnē viens vienots uzņēmums ir uzņēmums, kas atbilst Komisijas regulas Nr. 1407/2013 2. panta 2. punktā minētajiem kritērijiem;
· 25.12. jāizpilda nosacījumi, kas paredzēti Komisijas regulas Nr. 651/2014. 21. pantā, izņemot Komisijas regulas Nr. 651/2014 21. panta 3., 4., 8., 12 un/vai 13. punktā paredzētos nosacījumus;
· 25.13. jāpiesaista papildu finansējums no neatkarīgiem privātajiem ieguldītājiem kā definēts Komisijas regulas Nr. 651/2014 2. panta 72. punktā finanšu starpnieku vai MVU līmenī, lai panāktu privātās līdzdalības kopējo īpatsvaru, kas sēklas kapitāla, sākuma kapitāla vai izaugsmes kapitāla ieguldījuma saimnieciskās darbības veicējā MVU līmenī sasniedz:
· 25.13.1. vismaz 60%, ja kā finansējuma avots tiek izmantotas atmaksas atbalstam, kas sniegts ārpus Latvijas, vai atbalstam, kas sniegts Latvijā no 2028.gada 1.janvāra vai
· 25.13.2. vismaz 30%, ja kā finansējuma avots tiek izmantots šo noteikumu 3. punktā minētais Eiropas Reģionālās attīstības fonda finansējums vai ja kā finansējuma avots tiek izmantotas atmaksas un atbalsts tiek sniegts Latvijā līdz 2027.gada 31.decembrim.
· 25.14. saimnieciskās darbības veicējs sniedz informāciju par iepriekš saņemto de minimis atbalstu, ievērojot normatīvos aktus par de minimis atbalsta uzskaites un piešķiršanas kārtību un uzskaites veidlapu paraugiem."
· 12. Izteikt 27.1 punktu šādā redakcijā:
· "27.1 Ieguldījumiem un izmaksām saimnieciskās darbības veicējiem par sēklas kapitāla, sākuma kapitāla un izaugsmes kapitāla ieguldījumiem, kas veikti pēc 2023. gada 31. decembra, izmantojams šo noteikumu 3.2. apakšpunktā minētais finansējums."
· 13. Papildināt ar 28.10. apakšpunktu šādā redakcijā:
· "28.10. atbalstu saskaņā ar šo noteikumu 25.1. punktu nepiešķir Komisijas regulas Nr. 1407/2013 1. pantā noteiktajām nozarēm un darbībām."
· 14. Izteikt 29. punktu šādā redakcijā:
· "29. Ja saimnieciskās darbības veicējs vienlaikus darbojas šo noteikumu ietvaros atbalstāmajās un neatbalstāmajās nozarēs un darbības jomās, tas nodrošina, ka darbības vai izmaksas minētajās nozarēs tiek nošķirtas saskaņā ar Komisijas regulas Nr. 651/2014 1. panta 3. punktu vai saskaņā ar Komisijas regulas Nr. 1407/2013 1. panta 2. punktu."
· 15. Izteikt 35. punktu šādā redakcijā:
· "35. Sākuma kapitāla fonds vienam saimnieciskās darbības veicējam sniedz sākuma kapitāla ieguldījumu, kura apmērs nepārsniedz 15 % no sākuma kapitāla fonda apjoma vai vairāk, ja to apstiprina sabiedrība Altum un tiek ievērots Komisijas regulas Nr. 651/2014 21. panta 8. punktā noteiktais ieguldījuma apmēra ierobežojums."
· 16. Izteikt 37. punktu šādā redakcijā:
· "37. Finanšu starpnieks nodrošina, ka šo noteikumu 36. punktā minētais sākuma kapitāla fonda privāto dalībnieku līdzfinansējuma apmērs nav mazāks par vidējo svērto sākuma kapitāla fonda privāto dalībnieku nepieciešamo līdzfinansējuma apmēru, ko aprēķina saskaņā ar Komisijas regulas Nr. 651/2014 21. panta 13. punktu."
· 17. Izteikt 39. punktu šādā redakcijā:
· "39. Izaugsmes kapitāla fonds vienam saimnieciskās darbības veicējam sniedz izaugsmes kapitāla ieguldījumu, kura apmērs nepārsniedz 15 % no izaugsmes kapitāla fonda apjoma vai vairāk, ja to apstiprina sabiedrība Altum un tiek ievērots Komisijas regulas Nr. 651/2014 21. panta 8. punktā noteiktais ieguldījuma apmēra ierobežojums."
· 18. Izteikt 41. punktu šādā redakcijā:
· "41. Finanšu starpnieks nodrošina, ka šo noteikumu 40. punktā minētais izaugsmes kapitāla fonda privāto dalībnieku līdzfinansējuma apmērs nav mazāks par vidējo svērto izaugsmes kapitāla fonda privāto dalībnieku nepieciešamo līdzfinansējuma apmēru, ko aprēķina saskaņā ar Komisijas regulas Nr. 651/2014 21. panta 13. punktu."
· 19. Izteikt 42. punktu šādā redakcijā:
· "42. Atbilstoši šiem noteikumiem saimnieciskās darbības veicējam piešķirtā riska finansējuma atbalsta apmērs saskaņā ar Komisijas regulas Nr. 651/2014 21. pantu ir vienāds ar sēklas kapitāla, sākuma kapitāla vai izaugsmes kapitāla ieguldījuma apmēru. Iepriekš minētais attiecas arī uz atbalstu, kas tiek sniegts atbilstoši šo noteikumu 25.1  punktam kā de minimis atbalsts, izņemot gadījumus, ja de minimis atbalsts tiek sniegts kā aizdevums. Gadījumos, ja de minimis atbalsts sniegts kā aizdevums bruto dotācijas ekvivalentu aprēķina, faktiski piemēroto procentu summu atskaitot no procentu summas, kas jāmaksā saskaņā ar Eiropas Komisijas konkrētajam periodam noteikto bāzes likmi (publicēta Eiropas Komisijas Konkurences ģenerāldirektorāta tīmekļvietnē), kā arī riska likmi, kuras procentuālais apmērs tiek noteikts atbilstoši sabiedrības Altum izsniegtajam aizdevuma saņēmēja reitingam un piedāvātajam nodrošinājumam, bet ne mazāk kā 650 bāzes punktu apmērā vai ne mazāk kā 1000 bāzes punktu nenodrošinātam aizdevumam."
· 20. Izteikt 43. punktu šādā redakcijā:
· "43. Atbilstoši šiem noteikumiem saimnieciskās darbības veicējam piešķirto atbalstu sēklas kapitāla, sākuma kapitāla un izaugsmes kapitāla ieguldījumu veidā drīkst apvienot ar citu riska finansējuma atbalstu, nepārsniedzot Komisijas regulas Nr. 651/2014 21. panta 8. punktā noteikto maksimālo riska finansējuma atbalsta apmēru un ievērojot šo noteikumu 44. punktā minēto nosacījumu."
· 21. Papildināt ar 43.1 punktu šādā redakcijā:
· "43.1 Atbilstoši šiem noteikumiem saimnieciskās darbības veicējam piešķirto atbalstu sēklas kapitāla, sākuma kapitāla un izaugsmes kapitāla ieguldījumu veidā, t.sk., ja atbalsts piešķirts kā de minimis atbalsts saskaņā ar šo noteikumu 25.1. punktu drīkst apvienot ar citu valsts atbalsta programmas vai individuālā atbalsta projekta ietvaros vai Eiropas Komisijas lēmuma ietvaros piešķirto finansējumu, nepārsniedzot attiecīgajā valsts atbalsta programmā, individuālā atbalsta projektā vai Eiropas Komisijas lēmumā paredzēto finansējuma intensitāti un apmēru un nepārsniedzot maksimālā publiskā finansējuma apmēru un maksimālo robežvērtību, kas noteikta attiecīgajā valsts atbalsta programmā, individuālā atbalsta projektā vai Eiropas Komisijas lēmumā, un ievērojot šo noteikumu 44. punktā minēto nosacījumu."
· 22. Izteikt 44.1 punktu šādā redakcijā:
· "44.1 Ja saimnieciskās darbības veicējs plāno veikt atbalsta kumulāciju (izņemot šo noteikumu 44. punktā noteikto atbalsta apvienošanas ierobežojumu), tad informāciju par plānoto un piešķirto komercdarbības atbalstu, norādot atbalsta piešķiršanas datumu, atbalsta sniedzēju, atbalsta pasākumu un plānoto vai piešķirto atbalsta summu, iesniedz kopā ar projektu."
· 23. Papildināt ar 44.2 punktu šādā redakcijā:
· "44.2 Komisijas regulas Nr. 1407/2013 5. pantā minētos nosacījumus, atbilstoši šo noteikumu 25.1 punktam piešķirto de minimis atbalstu drīkst apvienot ar citu de minimis atbalstu, nepārniedzot Komisijas regulas Nr. 1407/2013 3. panta 2. punktā noteikto de minimis atbalsta maksimālo apmēru, kā arī drīkst apvienot ar citu valsts atbalstu attiecībā uz vienām un tām pašām attiecināmajām izmaksām, tai skaitā šīs programmas ietvaros, vai citu valsts atbalstu tam pašam riska finansējuma pasākumam, ja šīs apvienošanas rezultātā netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā, atbalsta projektā vai Eiropas Komisijas lēmumā, un ievērojot šo noteikumu 44. punktā minēto nosacījumu."
· 24. Izteikt 48. punktu šādā redakcijā:
· "48. Ja tiek pārkāptas Komisijas regulas Nr. 651/2014  vai Komisijas regulas Nr. 1407/2013 prasības, atbalsta saņēmējam ir pienākums atmaksāt atbalsta sniedzējam visu projekta ietvaros saņemto nelikumīgo atbalstu vai saņemto de minimis atbalstu kopā ar procentiem no līdzekļiem, kas ir brīvi no valsts atbalsta, kopā ar procentiem atbilstoši Komercdarbības atbalsta kontroles likuma IV vai V nodaļas nosacījumiem."

